Claire av Belgia

Claire av Belgia (født 18. januar 1974 i Bath, England) er en belgisk prinsesse gjennom ekteskap med prins Laurent av Belgia.

Hun ble født som Claire Louise Coombs og er datter av den britiske forretningsmannen Nicholas Coombs og hans belgiske kone, Nicole Mertens. Familien bodde i Belgia fra Claire var tre år gammel.La Princesse Claire, monarchie,be. Besøkt 6. april 2015 

Den 12. april 2003 giftet hun seg med prins Laurent av Belgia, kong Albert IIs andre sønn, og ble dermed belgisk prinsesse.

Prins Laurent og prinsesse Claire har tre barn:
 Hennes Kongelige Høyhet prinsesse Louise av Belgia (født 2004)
 Hans Kongelige Høyhet prins Nicolas av Belgia (født 2005)
 Hans Kongelige Høyhet prins Aymeric av Belgia (født 2005)

Prinsesse Claire ble i 2003 hedret med storkors av Den Kongelige Norske Fortjenstorden.Prinsesse Claire av Belgia, kongehuset.no. Besøkt 6. april 2015

 Referanser 

Kategori:Kongelige belgiere
Kategori:Den Kongelige Norske Fortjenstorden
Kategori:Personer fra Bath
Kategori:Personer fra Wavre